Politidirektøren i København, Thorkild Fogde, er skuffet over, at »gode kræfter på Christiania« ikke har taget initiativ til at fylde tomrummet ud efter politiets to rydninger af Pusher Street. Siden er hashhandlet genoptaget.

»Vi har appelleret til, at man derude tog initiativ til at indrette andet end hashsupermarked, men det er desværre ikke sket. Det er jeg skuffet over«.

Men vil I kunne beskytte ’de gode kræfter’ mod vold og trusler fra pusherne, hvis de prøver at fylde tomrummet ud og eksempelvis vil bygge en legeplads, når I trækker jer efter en rydning?